Klokken 02.17 natten til søndag kørte en 59-årig mand pludseligt af sporet på Langgade i Kås. Bilen kørte op på fortorvet og fløj direkte ind i en lygtepæl og et elskab. Det resulterede i, at beboerne på vejen oplevede et mindre strømsvigt. Ifølge vagtchef ved Nordjyllands Politi, Bruno Brix, kom den 59-årige mand alvorligt til skade, men var dog uden for livsfare. Manden formodes at være stærkt påvirket af alkohol, og der ventes svar på en blodprøve.
Natten til søndag kørte en bilist pludseligt af sporet og direkte ind i en lygtepæl.